Efter planen skulle manden lande kortvarigt for derefter at give fuld gas for at lette igen, men i stedet landede han og kørte lige så stille ud i en grøft. Formanden for klubben, Mads Thomsen, oplyser til nyhederne.tv2.dk, at alt tyder på, at manden fik et hjertestop. Instruktøren forsøgte at genoplive ham, men forgæves. Piloten var ved at genopfriske sit certifikat, da ulykken skete, men der er ikke nogen umiddelbar sammenhæng med flyvningen og mandens død. Chefen for Luftfartsenheden ved Havarikommissionen, Martin Puggaard, oplyser til TV2/Nord, at der vil blive foretaget en rutinemæssig undersøgelse af, om der er forhold ved flyet, der kan have medvirket til ulykken. Undersøgelsen vil blive foretaget hurtigst muligt, og resultatet forventes at foreligge i starten af næste uge.

Referat:
En 67-årig mand døde umiddelbart efter at have landet sit ultralet fly på flyvepladsen ved Brønderslev